En lastbil læsset med kartofler er kørt i halvvejs i grøften på Luneborgvej ved Tylstrup og har spildt hydraulikolie ud på vejen.

En lastbil er af ukendte årsager endt halvvejs i grøften på Luneborgsvej nær Tylstrup og har spildt hydraulikolie ud på vejen. Det oplyser indsatsleder ved Nordjyllands Beredskab Bent Pedersen. Brandvæsenet har ikke afspærret vejen, men der holder flere vogne på vejen med blå blink og markerer, hvor olien er spildt. Skal man over olien, skal bilister køre meget forsigtet. Beredskabet har tilkaldt en sandspreder, der skal dække olien til, så man snart kan køre på vejen uden at risiko for at glide, oplyser Bent Pedersen.